Bulkan Smith
Ti Bulkan Smith , ammo pay iti Bantay Babuyan, ket eskoria a kono idiay Is-isla ti Babuyan, ti akin-amianan unay a paset ti grupo ti is-isla ti Babuyan idiay Lingsat Luzon, amianan ti nangruna nga isla ti Luzon, Filipinas. Ti bantay ket maysa kadagiti aktibo a bulkan ti Filipinas, a naudi a nagbettak idi 1924.
Ti bulkan ket mabirukan idiay Ili ti Calayan, probinsia ti Cagayan, ti ili nga agturay iti Is-isla ti Babuyan malaksid ti Isla ti Fuga.
Dagiti pisikal a langa[urnosen | urnosen ti taudan]
Ti narapis ti mulmula nga eskoria a kono ket agtayag ti 688 metro (2,257 ft) nga addaan iti diametro ti baba iti 4.5 kilometro (2.8 mi).[1] Dagiti tuon ti basaltiko nga ayus ti lava ket makitkita iti abagatan ti bulkan.[1][2]
Ti Bulkan Smith ket maysa kadagiti mabalin a lima a Pleistoseno aginggana ti Holoseno a bulkaniko a sentro iti Isla ti Babuyan (a naamammuan pay ti Isla ti Babuyan de Claro) a ti Smith, ti kaubingan a bulkan iti isla . Ti kadakkelan nga isla ket ti Babuyan Claro (ammo pay ti Bantay Pangasun), ti maysa nga aktibo nga estratobulkan nga addaan iti dua a nasayaat a napreserba nga abut ti bulkan a pantok nga aglawa ti 300 ken 400 m (980 ken 1,310 ft) diametro, a mabirukan iti tengnga ti isla.[2] Ti Babuyan Claro ket agarup a 4.3 kilometro (2.7 mi) pantok aginggana ti pantok ti Bulkan Smith, daytoy ket amianan ken akin-laud unay a pantok iti nagsukog ti trianggulo nga isla.[3]
Dagiti panagbettak[urnosen | urnosen ti taudan]
Ti Bulkan Smith ket nagbettaken iti namin innem a beses, ti naudi ket idi 1924.[3]
Emerhensia nga inbestigasion idi 1993[urnosen | urnosen ti taudan]
Ti timpuyog dagiti bulkanologo manipud iti Instituto ti Filipinas iti Bulkanolohia ken Sismolohia (PHIVOLCS) Timpuyog ti Napardas a Sungbat ket nagaramid ti maysa nga inbestigasion idi Huliuo 8, 1993 kalpasan kadagiti reporta ti bulkaniko nga aktibidad idiay Isla ti Babuyan. Ti resulta ti panagsukisok ket nangipakpakita a ti Bulkan Smith ket natalna ken awan ti bulkaniko a gingined a nairehistro iti las-ud ti dayta a panagsukisok.
Kitaen pay[urnosen | urnosen ti taudan]
- Listaan dagiti mabalin nga aktibo a bulkan ti Filipinas
- Listaan dagiti di aktibo a bulkan ti Filipinas
Dagiti nagibasaran[urnosen | urnosen ti taudan]
- ^ a b c "Bulkan Smith". Instituto ti Filipinas iti Bulkanolohia ken Sismolohia (PHIVOLCS). Naala idi 2013-12-26.
- ^ a b "Bulkan Smith, Cagayan, Tanap ti Cagayan, Filipinas". Mapa ti Google. Naala idi 2013-12-26.
- ^ a b "Babuyan Claro – Background". Programa ti Global a Bulkanismo (iti Ingles). Instituto ti Smithsoniano. Naala idi 2013-12-26.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn